b'\n_START_ARTICLE_\nR\xc4\x83zboiul Civil Roman al lui Cezar\n_START_SECTION_\nSitua\xc8\x9bia economico-militar\xc4\x83 \xc3\xaenainte de r\xc4\x83zboi\n_START_PARAGRAPH_\nR\xc4\x83zboiul civil al lui Cezar a fost cauzat de o lung\xc4\x83 subversiune politic\xc4\x83 a institu\xc8\x9biilor guvernului roman, a \xc3\xaenceput cu cariera lui Tiberius Gracchus, a continuat cu reformele lui Gaius Marius a legiunilor, dictatura s\xc3\xa2ngeroas\xc4\x83 a lui Lucius Cornelius Sulla \xc8\x99i completat\xc4\x83 de Primul Triumvirat al Romei._NEWLINE_Primul Triumvirat, care cuprindea pe Iulius Cezar, Crassus \xc8\x99i Pompei, a dus la ascensiunea lui Cezar la putere \xc8\x99i alegerea sa drept consul \xc3\xaen 59 \xc3\xae.Hr..\n_START_SECTION_\nMarc Antoniu\n_START_PARAGRAPH_\nMarc Antoniu \xc8\x99i-a exercitat dreptul lui de veto ca tribun, cu scopul de a preveni un decret senatorial care declara aplicarea legii mar\xc8\x9biale \xc3\xaempotriva dreptului de veto. Din aceast\xc4\x83 cauz\xc4\x83 este expulzat cu violen\xc8\x9b\xc4\x83 din Senatul roman \xc3\xaempreun\xc4\x83 cu un alt sus\xc8\x9bin\xc4\x83tor al lui Cezar, Cassius, care era tot tribun al plebeilor. La auzul acestor \xc8\x99tiri Cezar a traversat r\xc3\xa2ul Rubicon \xc8\x99i astfel au \xc3\xaenceput R\xc4\x83zboaiele civile romane (R\xc4\x83zboiul civil roman al lui Cezar). Antoniu p\xc4\x83r\xc4\x83se\xc8\x99te Roma \xc8\x99i se al\xc4\x83tur\xc4\x83 lui Cezar \xc8\x99i armatelor sale de la Ariminium, unde se g\xc4\x83seau solda\xc8\x9bii lui Cezar sup\xc4\x83ra\xc8\x9bi \xc8\x99i \xc3\xaent\xc4\x83r\xc3\xa2ta\xc8\x9bi de ilegalit\xc4\x83\xc8\x9bile comise de adversarii politici ai lui Cezar. Un tribun al plebeilor trebuia s\xc4\x83 fie intangibil potrivit legii romane. Antoniu a condus \xc3\xaen Italia, \xc3\xaen timp ce Cezar distrugea legiunile lui Pompei \xc3\xaen Spania \xc3\xaen B\xc4\x83t\xc4\x83lia de la Ilerda, iunie - august 49 \xc3\xae.Hr.\n_START_SECTION_\nTrecerea Rubiconului\n_START_PARAGRAPH_\nLa 10 ianuarie 49 \xc3\xae.Hr., conduc\xc3\xa2nd Legiunea a XIII-a Gemina, generalul Iulius Cezar a traversat r\xc3\xa2ul Rubicon, care era grani\xc8\x9ba dintre provincia Galia Cisalpina, la nord, \xc8\x99i Italia, la sud, o ac\xc8\x9biune -din punct de vedere legal- interzis\xc4\x83 oric\xc4\x83rui general de armat\xc4\x83. Ac\xc8\x9biunea militar\xc4\x83 a lui Cezar a \xc3\xaenceput un r\xc4\x83zboi civil. Acest act de r\xc4\x83zboi al lui Cezar \xc3\xaempotriva Republicii Romane a dus la o aprobare pe scar\xc4\x83 larg\xc4\x83 \xc3\xaen r\xc3\xa2ndul civililor romani, care au crezut c\xc4\x83 Cezar este un erou. Documentele istorice despre acest eveniment difer\xc4\x83 \xc3\xaen ceea ce proves\xc8\x99te ultima afirma\xc8\x9bie decisiv\xc4\x83 a lui Cezar f\xc4\x83cut\xc4\x83 la trecerea Rubiconui - o surs\xc4\x83 spune c\xc4\x83 Cezar ar fi afirmat \xe2\x80\x9eIacta alea est\xe2\x80\x9d (tradus \xe2\x80\x9eZarul este aruncat\xe2\x80\x9d).'